D. Švantner, poslanec: (2001-10-24):
I. Presperín, podpredseda NR SR: Pán poslanec Oberhauser. V. Oberhauser, poslanec: Vážený pán predsedajúci, z celej tej diskusie vlastne sa ukázalo, že sú tu 2 problémy, ktoré treba vyriešiť, skôr ako sa bude hlasovať o uznesení. Je to problém, že nie je zmluva k dispozícii a že nevystúpil predstaviteľ Úradu jadrového dozoru... I. Presperín, podpredseda NR SR: Návrh, návrh. V. Oberhauser, poslanec: ... ktorý bol schválený, ako bolo povedané, uznesením Národnej rady a nebol zmenený. I. Presperín, podpredseda NR SR: Návrh. V. Oberhauser, poslanec: Čiže ja dávam návrh, aby sa prerušilo rokovanie o tomto bode programu, kým bude rozdaná, aby mohla byť rozdaná zmluva pre všetkých poslancov, aby ju mohli posúdiť a aby sme počkali na pána Lipára, aby mohol v zmysle schváleného uznesenia Národnej rady vystúpiť. Veď predsa tu sa nezmenilo ani tým hlasovaním, že predseda Úradu jadrového dozoru pán Lipár nemá vystúpiť. Tu sa hlasovalo o jeho zástupcovi. Takže trvám, aby bol prerušený tento bod rokovania a aby boli splnené tieto dve požiadavky. Ďakujem. I. Presperín, podpredseda NR SR: Páni poslanci, preruším na 5 minút rokovanie Národnej rady. Žiadam predsedov poslaneckých klubov všetkých, ktorí sú zastúpení v Národnej rade, o účasť na krátkej porade. (Prestávka.) (Po prestávke.) I. Presperín, podpredseda NR SR: Páni poslanci, chcem vás informovať o dohode, ktorá sa dosiahla pri porade predsedov poslaneckých klubov s tým, že teraz by sme pristúpili k hlasovaniu o prerokovaných návrhoch zákonov, ktoré boli v prvom čítaní, a o 14.00 hodine k hlasovaniu o informácii predsedu vlády o zmluve. Páni poslanci, prosím, aby ste sa dostavili do rokovacej sály, budeme hlasovať o jednotlivých návrhoch zákonov, ktoré sú uvedené v pokračovaní programu 52.schôdze, to je hlasovanie o tlačiach 1158, 1185, 1154, 1169 a 1170. Prosím, aby ste sa pripravili na hlasovanie o týchto návrhoch zákonov. Žiadam vás, páni poslanci, aby ste prišli do rokovacej sály. Pristúpime k hlasovaniu o prerokovaných návrhoch zákonov v prvom čítaní a to je o vládnom návrhu zákona o osvedčovaní listín a podpisov na listinách okresnými úradmi a obcami , ktorý ste mali ako tlač 1158, kde bol spravodajcom pán poslanec Suchár. Prosím, aby ste uvádzali hlasovanie. M. Suchár, poslanec: Vážený pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený vládny návrh zákona o osvedčovaní listín a podpisov na listinách okresnými úradmi a obcami (tlač 1158) v druhom čítaní. I. Presperín, podpredseda NR SR: Prosím, aby ste hlasovali o tomto návrhu, páni poslanci. Hlasujte o návrhu, ktorý predniesol pán spoločný spravodajca poslanec Suchár. Prosím, hlasujte. (Hlasovanie.) Prítomných poslancov je 84, za 78, proti nikto, zdržali sa 4, nehlasovali 2. Konštatujem, že Národná rada sa uzniesla, že tento vládny návrh zákona prerokuje v druhom čítaní. Prosím ďalej. M. Suchár, poslanec: Ďalej dajte hlasovať o tom, aby tento návrh zákona bol prerokovaný v ústavnoprávnom výbore, vo výbore pre financie, rozpočet a menu a vo Výbore Národnej rady pre verejnú správu v termíne do 26. novembra 2001. Ako gestorský výbor bol navrhnutý výbor Národnej rady pre verejnú správu a v tomto výbore by sa to malo prerokovať do 27. novembra 2001. I. Presperín, podpredseda NR SR: Budeme hlasovať o tomto návrhu. Hlasujte o pridelení výborom a o určení termínu pre jednotlivé výbory aj gestorskom výbore. Hlasujte, prosím. (Hlasovanie.) Prítomných poslancov 112, za 109, proti 1, zdržali sa 2, hlasovali všetci. Konštatujem, že Národná pridelila návrh zákona výborom, určila gestorský výbor aj lehotu výborom na prerokovanie návrhu zákona v druhom čítaní. vládnom návrhu zákona o pobyte cudzincov a o zmene a doplnení niektorých zákonov (tlač 1185). Spravodajcom bol pán poslanec Kanis. Nech sa páči. P. Kanis, poslanec: Vážená Národná rada, odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady prijať uznesenie, aby Národná rada prijala návrh, že ho prerokuje v druhom čítaní. Dajte o tom hlasovať, pán predsedajúci. I. Presperín, podpredseda NR SR: Počuli ste návrh pána spravodajcu. Hlasujte o tomto návrhu, prosím. Hlasujeme. (Hlasovanie.) Prítomných poslancov v rokovacej sále je 106, za 102, proti nikto, zdržali sa 3, nehlasoval 1. Konštatujem, že Národná rada sa uzniesla, že tento vládny návrh zákona prerokuje v druhom čítaní. Prosím druhé hlasovanie. P. Kanis, poslanec: V súlade s § 74 ods. 1 a 2 zákona č. 350/1996 Z. z. o rokovacom poriadku a rozhodnutím predsedu Národnej rady odporúčam prijať rozhodnutie o pridelení uvedeného  návrhu týmto výborom: Ústavnoprávnemu výboru Národnej rady, Výboru Národnej rady pre financie, rozpočet a menu, výboru pre verejnú správu, výboru pre zdravotníctvo, výboru pre obranu a bezpečnosť ako gestorskému výboru, zahraničnému výboru a Výboru Národnej rady pre ľudské práva a národnosti. A zároveň odporúčam tento materiál prerokovať v druhom čítaní vo výboroch do 26. novembra 2001 a v gestorskom výbore do 27. novembra 2001. I. Presperín, podpredseda NR SR: Hlasujte o tomto návrhu, ktorý predniesol pán poslanec Kanis. Hlasujte. (Hlasovanie.) Prítomných 112, za 111, proti nikto, zdržal sa 1, hlasovali všetci. Konštatujem, že Národná rada pridelila návrh zákona výborom, určila gestorský výbor aj lehotu výborom na prerokovanie návrhu zákona v druhom čítaní. vládnom návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov a o zmene zákona Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov (tlač 1154). Dávam slovo spravodajcovi poslancovi Tiborovi Šagátovi. T. Šagát, poslanec: Áno. Ďakujem za slovo. Dovoľte, aby som uviedol, že v rozprave nevznikli žiadne pozmeňujúce alebo doplňujúce návrhy, ktoré by boli predmetom nejakého hlasovania, a preto dovoľte, aby som zopakoval, že mám oprávnenia, ktoré pre mňa ako spravodajcu vyplývajú z § 73 zákona o Národnej rade Slovenskej republiky o rokovacom poriadku. A teda v zmysle § 73 ods. 3 písm. c) rokovacieho poriadku vás prosím, aby ste nechali hlasovať, že odporučený predložený návrh Národná rada prerokuje v druhom čítaní. I. Presperín, podpredseda NR SR: Hlasujeme. Hlasujte o návrhu, ktorý predniesol pán poslanec Šagát. (Hlasovanie.) Prítomných 111 poslancov, za je 103, proti 1, zdržali sa 4, nehlasovali 3. Konštatujem, že Národná rada sa uzniesla, že tento vládny návrh zákona prerokuje v druhom čítaní. Ďalej, pán poslanec. T. Šagát, poslanec: Áno. Súčasne dovoľte, aby sme hlasovali v zmysle § 74 ods. 1, aby sa v druhom čítaní pridelil na prerokovanie tento zákon výboru ústavnoprávnemu, výboru pre hospodárstvo, privatizáciu a podnikanie, výboru pre verejnú správu, výboru pre sociálne veci a bývanie, výboru pre vzdelanie, vedu, mládež a šport a, samozrejme, výboru pre zdravotníctvo. Ďakujem pekne. I. Presperín, podpredseda NR SR: Hlasujte o tomto návrhu. Hlasujeme o pridelení výborom, gestorskom výbore a termíne na prerokovanie. Hlasujte, prosím. (Hlasovanie.) Prítomných 112 poslancov, za 107, proti nikto, zdržali sa 2, nehlasovali 3. Konštatujem, že Národná rada pridelila návrh zákona výborom, určila gestorský výbor, lehotu výborom na prerokovanie návrhu v druhom čítaní. Ďakujem, pán poslanec. Pristúpime k hlasovaniu o vládnom návrhu zákona o povolaní lekárnika a o Slovenskej lekárnickej komore (tlač 1169). Spravodajkyňou bola pani poslankyňa Halušková, ktorej dávam slovo. J. Halušková, poslankyňa: Vážená Národná rada, dovoľte, aby som vám v zmysle § 73 predložila návrh, aby sme predložený návrh dali prerokovať do druhého čítania. I. Presperín, podpredseda NR SR: Budeme hlasovať o tomto návrhu. Hlasujte, nech sa páči. (Hlasovanie.)  Prítomných poslancov v rokovacej sále Národnej rady je 109, za 73, proti 2, zdržalo sa 33, nehlasoval 1. Konštatujem, že návrh  bol schválený. Ďalej, nech sa páči. J. Halušková, poslankyňa: Súčasne vám odporúčam v zmysle § 74 ods. 1 Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky, aby predmetný návrh prerokoval výbor Národnej rady pre ľudské práva a národnosti, ústavnoprávny výbor a výbor Národnej rady pre zdravotníctvo. Za gestorský výbor navrhujem v súlade s citovaným návrhom predsedu Národnej rady výbor pre zdravotníctvo. A návrhy by mali byť prerokované do 26. novembra a gestorský výbor návrh prerokuje do 27. novembra 2001. I. Presperín, podpredseda NR SR: Prosím, hlasujte o tomto návrhu pani poslankyne. Hlasujte. Hlasujeme o pridelení návrhu zákona výborom, gestorskom výbore a termíne na prerokovanie. (Hlasovanie.) Prítomných 116 poslancov, za 107, proti nikto, zdržalo sa 7, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj termín výborom na prerokovanie návrhu zákona v druhom čítaní. Nakoniec budeme hlasovať o vládnom návrhu zákona o povolaní lekára, o Slovenskej lekárskej komore, o povolaní zubného lekára a o Slovenskej komore zubných lekárov (tlač 1170), kde bol spravodajcom pán poslanec Peter Finďo. Máte slovo. P. Finďo, poslanec: Vážený pán predsedajúci, s ohľadom na oprávnenia, ktoré pre mňa ako spravodajcu výboru vyplývajú z § 73 zákona Národnej rady Slovenskej republiky o rokovacom poriadku Národnej rady Slovenskej republiky, odporúčam predložený návrh zákona prerokovať v druhom čítaní. I. Presperín, podpredseda NR SR: Hlasujte. Hlasujeme o postúpení tohto návrhu zákona do druhého čítania. Hlasujte. (Hlasovanie.) Prítomných 113 poslancov, za 82, proti 5, zdržalo sa 24, nehlasovali 2. Konštatujem, že tento vládny návrh zákona Národná rada prerokuje v druhom čítaní. Ďalej. P. Finďo, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku v súlade s rozhodnutím predsedu Národnej rady č. 1297 z 18. septembra 2001 prideliť v druhom čítaní na prerokovanie okrem ústavnoprávneho výboru Národnej rady návrh aj výboru Národnej rady pre ľudské práva a národnosti a výboru pre zdravotníctvo. Za gestorský výbor navrhujem v súlade s citovaným návrhom Výbor Národnej rady Slovenskej republiky pre zdravotníctvo, pričom odporúčam, aby výbory, ktorým bol návrh zákona pridelený, ho prerokovali v lehote do 26. novembra 2001 a gestorský výbor do 27. novembra 2001. I. Presperín, podpredseda NR SR: Prosím, hlasujeme. Hlasujte. (Hlasovanie.) Prítomných 110 poslancov, za 105, proti 1, zdržali sa 3, nehlasoval 1. Konštatujem, že Národná rada pridelila návrh zákona výborom, určila gestorský výbor aj lehotu výborom na prerokovanie zákona v druhom čítaní. Prerušujem rokovanie Národnej rady do 14.00 hodiny, počas ktorej prebehne aj avizovaná prestávka pred hlasovaním, o ktorú požiadalo 5 poslaneckých klubov, tak ako bolo dohodnuté na stretnutí predsedov poslaneckých klubov. Ďakujem pekne. Dobrú chuť. Prosím, dajte slovo pánu poslancovi Osuskému ešte.